proxectonos/corpus_dominio_legal_administrativo_tmp huggingface dataset:
EXTRACTO da Resolución do 1 de xuño de 2020 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2020 (código de procedemento AU100A).
Augas de Galicia — III. Outras disposicións — 17/06/2020

BDNS (Identif.): 509843.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index
Primeiro. Entidades beneficiarias
Poderán ser entidades beneficiarias destas subvencións os concellos responsables dos sistemas de abastecemento á poboación.
Non poderán ser beneficiarios os concellos que xa o fosen ao abeiro da Resolución do 28 de maio de 2019 pola que se aproban as bases reguladoras para a concesión de subvencións, en réxime de concorrencia competitiva, destinadas ás entidades locais responsables de sistemas de abastecemento á poboación para a redacción de plans de emerxencia ante situacións de seca, e se convocan para o ano 2019.
Segundo. Obxecto
Bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2020 (código de procedemento AU100A).
Terceiro. Bases reguladoras
Publícase conxuntamente este extracto coa Resolución do 1 de xuño de 2020 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2020 (código de procedemento AU100A).
Cuarto. Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de douscentos cincuenta mil euros (250.000 €), distribuídos nas seguintes anualidades:
– 2020: 50.000 €.
– 2021: 200.000 €.
O importe das axudas será do 80 % do investimento subvencionable, co límite máximo de quince mil euros (15.000 €) por solicitude (IVE incluído), ata esgotar o crédito referido no punto anterior.
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da resolución de convocatoria no Diario Oficial de Galicia.
Santiago de Compostela, 1 de xuño de 2020
EXTRACTO da Orde do 4 de xuño de 2020 pola que se establecen as bases reguladoras do Programa de axudas para a contratación de persoas traballadoras remudistas, e se procede á súa convocatoria para o ano 2020 (código de procedemento TR349Y).
Consellería de Economía, Emprego e Industria — III. Outras disposicións — 17/06/2020

BDNS (Identif.): 510270.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias dos incentivos previstos nesta orde as empresas que teñan a condición de peme, calquera que sexa a forma xurídica que adopten, que realicen contratos de remuda para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
Segundo.
Obxecto
A través da incentivación do contrato de remuda, este programa ten a finalidade de favorecer a substitución nos cadros de persoal das empresas, das persoas traballadoras próximas á xubilación por persoas mozas menores de 30 anos desempregadas ou cun contrato formativo na mesma empresa, ou menores de 35 anos cun contrato temporal na mesma empresa ou persoas desempregadas maiores de 45 anos, garantindo a non destrución de postos de traballo unha vez que as persoas traballadoras que os ocupaban rematen a súa vida activa.
Terceiro.
Bases reguladoras
Orde do 4 de xuño de 2020 pola que se establecen as bases reguladoras do Programa de axudas para a contratación de persoas traballadoras remudistas, e se procede á súa convocatoria para o ano 2020 (código de procedemento TR349Y).
Cuarto.
Importe
A orde de convocatoria ten un importe de 1.000.000 de euros.
Quinta.
Prazo de presentación de solicitudes
O prazo xeral para a presentación das solicitudes das axudas establecidas nesta orde comezará o día seguinte ao da súa publicación.
As solicitudes de axudas polos contratos de remuda subvencionables realizadas entre o 1 de xaneiro de 2020 e a data da publicación desta orde deberán presentarse no prazo de dous meses contado desde o día seguinte ao da publicación desta orde.
As axudas previstas polas contratacións de remuda subvencionables realizadas desde a entrada en vigor desta orde deberán solicitarse ata o último día do segundo mes seguinte á data en que se inicie a relación laboral indefinida ou temporal pola que se solicita subvención.
O prazo para a presentación das solicitudes de axudas rematará o 30 de setembro de 2020, aínda que nesa data non transcorrese o prazo sinalado nos parágrafos anteriores.
Santiago de Compostela, 4 de xuño de 2020
EXTRACTO da Resolución do 8 de xuño de 2020 pola que se modifica a Resolución do 8 de xaneiro de 2020 pola que se lle dá publicidade ao acordo do Consello de Dirección que aproba as bases reguladoras das axudas á internacionalización dixital das empresas galegas (Galicia Exporta Dixital) e se procede á súa convocatoria en réxime de concorrencia competitiva (código de procedemento IG401D).
Instituto Galego de Promoción Económica — III. Outras disposicións — 18/06/2020

BDNS (Identif.): 492181.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7708, por un importe de 500.000 € para o ano 2020 e por un importe de 1.500.000 € para o ano 2021.
Segundo.
Anulación da segunda convocatoria
Elimínase a segunda convocatoria prevista ante a necesidade de atender ao elevado número de solicitudes presentadas na primeira convocatoria.
Santiago de Compostela, 8 de xuño de 2020
EXTRACTO da Resolución do 9 de xuño de 2020 pola que se modifica a Resolución do 19 de febreiro de 2020 pola que se lle dá publicidade ao acordo do Consello de Dirección que aproba as bases reguladoras do Programa de adquisición de competencias profesionais en materia de internacionalización empresarial, e se procede á súa convocatoria en réxime de concorrencia competitiva (código de procedemento IG414A).
Instituto Galego de Promoción Económica — III. Outras disposicións — 18/06/2020

BDNS (Identif.): 497875.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index).
Primeiro. Modificación de requisitos dos beneficiarios
Modifícase o punto 2 do artigo 4 de requisitos dos solicitantes, que queda redactado do seguinte xeito:
«2. Posuír a nacionalidade española e ter nacido en Galicia, ser nacido en Galicia e estar nacionalizado nun Estado membro da Unión Europea, ou estar empadroado nun municipio da Comunidade Autónoma de Galicia cun ano de antigüidade á data de presentación de solicitude de axuda».
Santiago de Compostela, 9 de xuño de 2020
RESOLUCIÓN do 5 de xuño de 2020 pola que se redistribúen os créditos orzamentarios por epígrafes recollidos na Resolución do 19 de decembro de 2019 pola que se establecen as bases reguladoras e se anuncia a convocatoria de subvencións para a realización de auditorías enerxéticas, implantación de sistemas de xestión e proxectos de aforro e eficiencia enerxética nas empresas dos sectores de industria e servizos para o ano 2020 (código de procedemento IN417Y).
Axencia Instituto Enerxético de Galicia — III. Outras disposicións — 18/06/2020

Mediante a Resolución do 19 de decembro de 2019, que foi publicada no DOG número 12, do 20 de xaneiro de 2020, establecéronse as bases reguladoras e anunciouse a convocatoria de subvencións para a realización de auditorías enerxéticas, implantación de sistemas de xestión e proxectos de aforro e eficiencia enerxética nas empresas dos sectores de industria e servizos.
O artigo 3.1 das bases reguladoras prevé a posibilidade de redistribuír o orzamento se nalgunha das epígrafes non se rexistraron solicitudes suficientes para esgotar os fondos dispoñibles. O prazo de presentación de solicitudes rematou o día 20 de febreiro e non se rexistraron solicitudes suficientes para esgotar os fondos dispoñibles nas epígrafes de auditorías enerxéticas, implantación de sistemas de xestión e proxectos de aforro no sector industrial e, porén, non se dispón de dispoñibilidade orzamentaria na epígrafe de aforro enerxético no sector de servizos.
O artigo 31 do Decreto 11/2009 establece que cando a contía total máxima das subvencións convocadas se distribúa entre distintos créditos orzamentarios, a alteración desa distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de aforro e eficiencia enerxética nas empresas do sector da industria e servizos,
Primeiro. Redistribuír os fondos destinados ás subvencións para auditorías enerxéticas, implantación de sistemas de xestión e proxectos de aforro e eficiencia enerxética nas empresas dos sectores de industria e servizos en función do volume de solicitudes recibido, e modificar a táboa do artigo 3.1 da Resolución do 10 de decembro de 2019 do seguinte xeito:
Segundo. A presente modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 5 de xuño de 2020
RESOLUCIÓN do 5 de xuño de 2020 pola que se redistribúen os créditos orzamentarios por epígrafes recollidos na Resolución do 30 de decembro de 2019 pola que se establecen as bases reguladoras e se anuncia a convocatoria de subvencións relativas ao Plan de transición a unha mobilidade eficiente para o ano 2020 (código de procedemento IN421U).
Axencia Instituto Enerxético de Galicia — III. Outras disposicións — 18/06/2020

Mediante a Resolución do 30 de decembro de 2019, que foi publicada no DOG número 21, do 31 de xaneiro de 2020, establecéronse as bases reguladoras e anunciouse a convocatoria de subvencións relativas ao Plan de transición a unha mobilidade eficiente, así como a selección das entidades colaboradoras que participarán na súa xestión.
O artigo 2.1 das bases reguladoras prevé a posibilidade de redistribuír o orzamento se pasado un mes desde a apertura do prazo de solicitudes nalgunha das epígrafes non se rexistran solicitudes suficientes para esgotar os fondos dispoñibles e noutra das epígrafes existe lista de espera. O prazo de presentación de solicitudes comezou o día 21 de febreiro e o día 2 de xuño existía listaxe de espera na epígrafe dirixida a persoas físicas, ao tempo que non se rexistraron solicitudes suficientes para esgotar os fondos na epígrafe de autónomos ou empresas.
O artigo 31 do Decreto 11/2009 establece que cando a contía total máxima das subvencións convocadas se distribúa entre distintos créditos orzamentarios, a alteración desa distribución non precisará de nova convocatoria pero si as modificacións que procedan no expediente de gasto, e da publicación nos mesmos medios ca a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de aforro e de mobilidade eficiente,
Primeiro. Redistribuír os fondos destinados ás subvencións relativas ao Plan de transición a unha mobilidade eficiente para 2020 en función do volume de solicitudes recibido, e modificar a táboa do artigo 2.1 da Resolución do 30 de decembro do 2019 do seguinte xeito:
Segundo. A presente modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 5 de xuño de 2020
RESOLUCIÓN do 5 de xuño de 2020 pola que se redistribúen os créditos orzamentarios por epígrafes recollidos na Resolución do 19 de decembro de 2019 pola que se establecen as bases reguladoras e se anuncia a convocatoria de subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o ano 2020 (códigos de procedemento IN421L).
Axencia Instituto Enerxético de Galicia — III. Outras disposicións — 18/06/2020

Mediante a Resolución do 19 de decembro de 2019, que foi publicada no DOG número 14, do 22 de xaneiro de 2020, establecéronse as bases reguladoras e anunciouse a convocatoria de subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para 2020.
O artigo 3.1 das bases reguladoras prevé a posibilidade de redistribuír o orzamento se pasados dez días naturais desde a apertura do prazo de solicitudes, nalgunha das epígrafes non se rexistran solicitudes suficientes para esgotar os fondos dispoñibles e noutra das epígrafes existe lista de espera. O prazo de presentación de solicitudes comezou o día 10 de febreiro, e o día 2 de febreiro existía listaxe de espera na liña de renovables eléctricas (RE) e na de proxectos de aforro e eficiencia enerxética (PAE), ao tempo que non se rexistraron solicitudes suficientes para esgotar os fondos dispoñibles na liña de renovables térmicas (RT), polo que se realizou unha primeira redistribución de fondos mediante a Resolución do 2 de marzo de 2020 (DOG do 6 de marzo) co obxecto de adaptar os fondos ás solicitudes recibidas ata o momento. O día 15 de maio finalizou o prazo para a presentación de solicitudes e existía listaxe de espera na liña de renovables eléctricas (RE) e remanente na de proxectos de aforro e eficiencia enerxética (PAE) e na liña de renovables térmicas (RT).
O artigo 31 do Decreto 11/2009 establece que cando a contía total máxima das subvencións convocadas se distribúa entre distintos créditos orzamentarios, a alteración desa distribución non precisará de nova convocatoria pero si das modificacións que procedan no expediente de gasto e da publicación nos mesmos medios ca a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de aforro e eficiencia enerxética nas empresas de produción de agrícola primaria,
Primeiro. Redistribuír os fondos destinados ás subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o 2020 en función do volume de solicitudes recibido, e modificar a táboa do artigo 3.1 da Resolución do 19 de decembro do 2019 do seguinte xeito:
Segundo. A presente modificación, unha vez publicada no
Diario Oficial de Galicia
, non implicará a apertura dun novo prazo para presentar solicitudes.
Santiago de Compostela, 5 de xuño de 2020
DECRETO 92/2020, do 19 de xuño, polo que se concede a Medalla Castelao.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/06/2020

En atención aos méritos que neles concorren, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezanove de xuño de dous mil vinte, concédeselle a Medalla Castelao a:
– Pilar García-Cernuda Lago
– Ana Peleteiro Brión
– Xosé Manuel Piñeiro Borrajo
– A Roda
– Asociacións de Amigos do Camiño de Santiago
Santiago de Compostela, dezanove de xuño de dous mil vinte
ACORDO do 19 de xuño de 2020 sobre distribución de espazos electorais gratuítos de propaganda electoral en medios de comunicación de titularidade pública, en relación coas eleccións ao Parlamento de Galicia do 12 de xullo de 2020.
Xunta Electoral de Galicia — III. Outras disposicións — 20/06/2020

A Xunta Electoral de Galicia, na sesión do 19 de xuño de 2020, adoptou o seguinte acordo:
Primeiro. Aprobar, nos termos da proposta formulada pola Comisión de Control Electoral, a distribución dos espazos gratuítos de propaganda electoral nos medios de comunicación de titularidade pública, autonómica e estatal (desconexión territorial).
– Autonómica: Televisión Galega e Radio Galega (artigo 29 da Lei 8/1985, do 13 de agosto, de eleccións ao Parlamento de Galicia).
– Estatal: Televisión Española en Galicia e Radio Nacional de España en Galicia (artigo 64 da Lei orgánica 5/1985, do 19 de xuño, do réxime electoral xeral).
Segundo. Anunciar no
Diario Oficial de Galicia
que nesta data a Xunta Electoral de Galicia acordou a distribución de espazos gratuítos nos medios de comunicación de titularidade pública en favor das entidades políticas concorrentes ao proceso electoral convocado.
A dita distribución está publicada na páxina web da Xunta Electoral de Galicia: http://www.parlamentodegalicia.es/XuntaElectoral/.
Contra o acordo de distribución, os representantes xerais das entidades políticas concorrentes ás eleccións ao Parlamento de Galicia que se consideren afectadas poderán interpoñer recurso de alzada ante a Xunta Electoral Central, que deberá presentarse ante a Xunta Electoral de Galicia (xunta.electoral.galicia@parlamentodegalicia.gal) ata as 10.00 horas do luns 22 de xuño e tramitarase conforme o procedemento establecido no artigo 21 da Lei orgánica 5/1985, do 19 de xuño, do réxime electoral xeral, e na Instrución da Xunta Electoral Central 11/2007, do 27 de setembro.
Conforme o comunicado aprobado pola Xunta Electoral de Galicia, o 13 de marzo de 2020, o recurso deberá presentarse por correo electrónico no seguinte enderezo: xunta.electoral.galicia@parlamentodegalicia.gal.
O que se publica no
Diario Oficial de Galicia
en virtude do disposto no artigo 18.6 da Lei orgánica 5/1985, do 19 de xuño, do réxime electoral xeral.
A Coruña, 19 de xuño de 2020
ACORDO do 19 de xuño de 2020 polo que se toma coñecemento dos plans de cobertura informativa da campaña electoral da Corporación Radiotelevisión Española (RTVE) e da Corporación Radio e Televisión de Galicia (CRTVG) para as eleccións ao Parlamento de Galicia do 12 de xullo de 2020.
Xunta Electoral de Galicia — III. Outras disposicións — 20/06/2020

A Xunta Electoral de Galicia, na sesión do 19 de xuño de 2020, tomou coñecemento dos plans de cobertura informativa elaborados polas corporacións de Radiotelevisión Española (RE núm. 669/2020) e de Radio e Televisión de Galicia (RE núm. 670/2020) para as eleccións ao Parlamento de Galicia do 12 de xullo de 2020, de conformidade co disposto no artigo 66 da LOREX e na Instrución 4/2011, do 24 de marzo, da Xunta Electoral Central, de interpretación do artigo 66 da LOREX, no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral.
Os ditos plans están publicados na páxina web da Xunta Electoral de Galicia:
http://www.parlamentodegalicia.es/XuntaElectoral/.
Os representantes xerais das formacións políticas concorrentes ao proceso electoral en curso poden presentar ante a Xunta Electoral de Galicia as reclamacións ou recursos que consideren pertinentes, de conformidade co disposto no punto quinto da citada instrución, ata as 10.00 horas do luns 22 de xuño de 2020.
Os recursos formulados en tempo e forma estarán á disposición das formacións políticas interesadas na Secretaría da Xunta Electoral, mediante solicitude de cita previa no correo (xunta.electoral.galicia@parlamentodegalicia.gal) ou no teléfono da Xunta Electoral de Galicia, para os efectos de que poidan formular alegacións ata o martes 23 de xuño de 2020, ás 10.00 horas.
Conforme o comunicado aprobado pola Xunta Electoral de Galicia, o 13 de marzo de 2020, o recurso deberá presentarse por correo electrónico no seguinte enderezo: xunta.electoral.galicia@parlamentodegalicia.gal.
O que se publica no
Diario Oficial de Galicia
en virtude do disposto no artigo 18.6 da LOREX e no punto quinto da referida Instrución 4/2011, do 24 de marzo.
A Coruña, 19 de xuño de 2020
RESOLUCIÓN do 9 de xuño de 2020, da Secretaría Xeral Técnica da Consellería de Educación, Universidade e Formación Profesional, pola que se dá publicidade dos convenios de colaboración subscritos por esta consellería no terceiro cuadrimestre do ano 2019.
Consellería de Educación, Universidade e Formación Profesional — III. Outras disposicións — 18/06/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo 1
Dar publicidade á relación dos convenios subscritos pola Consellería de Educación, Universidade e Formación Profesional nos meses de setembro, outubro, novembro e decembro do ano 2019, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 4 de outubro de 2019, da Secretaría Xeral Técnica da Consellería de Educación, Universidade e Formación Profesional, pola que se lles dá publicidade aos convenios de colaboración subscritos no segundo cuadrimestre do ano 2019 (DOG núm. 222, do 21 de novembro), dáselles publicidade aos convenios de colaboración pendentes de publicar subscritos no segundo cuadrimestre de 2019 por esta consellería, que se incorpora como anexo II a esta resolución.
Santiago de Compostela, 9 de xuño de 2020
EXTRACTO da Orde do 5 de xuño de 2020 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (CO300B).
Consellería de Economía, Emprego e Industria — III. Outras disposicións — 19/06/2020

BDNS (Identif.): 510089.
De conformidade co previsto nos artigos 17.3. b) e 20.8. a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Asociacións de comerciantes, de ámbito superior ao municipal, ou federacións, sen fins de lucro, que desenvolvan actuacións para a revitalización do comercio de proximidade e incentivación da demanda comercial, a través de fórmulas conxuntas e integrais que superen a capacidade de actuación das asociacións de comerciantes de ámbito municipal.
Segundo.
Obxecto
Subvencións ás asociacións de comerciantes sen fins de lucro, de ámbito superior ao municipal, ou federacións, para a revitalización do comercio de proximidade e a incentivación do consumo a través do tícket de dinamización comercial.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínase un total de 500.000 € na aplicación orzamentaria 09.30.751A.781.
Quinto.
Prazo de presentación de solicitudes
Un mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 5 de xuño de 2020
EXTRACTO da Orde do 5 de xuño de 2020 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, e se procede á súa convocatoria (código de procedemento CO300A).
Consellería de Economía, Emprego e Industria — III. Outras disposicións — 19/06/2020

BDNS (Identif.): 510081.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
As asociacións de vendedores das prazas de abastos, sen fins de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia.
As agrupacións de persoas físicas e xurídicas, comunidades de bens ou calquera outro tipo de unidade económica, constituídas só para os efectos de compartir a unidade xerencial prevista nos puntos 3.1.1.f) e 3.1.2.f) do artigo 1 e cuxo ámbito de actuación se desenvolva na Comunidade Autónoma de Galicia.
As asociacións de comerciantes de carácter territorial, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia, que leven a cabo proxectos de interese e transcendencia en centros comerciais abertos.
Segundo. Obxecto
Subvencións ás asociacións de comerciantes sen fins de lucro para a dinamización e revitalización dos centros comerciais abertos e prazas de abastos de Galicia.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 2.000.000 euros na aplicación orzamentaria 09.30.751A.781.1.
Quinto. Prazo de presentación de solicitudes
Un mes que se contará a partir do día seguinte ao da publicación desta orde no Diario Oficial de Galicia.
Santiago de Compostela, 5 de xuño de 2020
RESOLUCIÓN do 16 de xuño de 2020 pola que se dá publicidade dos modelos de actas que se utilizarán nas eleccións ao Parlamento de Galicia, convocadas polo Decreto do presidente da Xunta de Galicia 72/2020, do 18 de maio, dos que tomou coñecemento a Xunta Electoral Central o 28 de maio de 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/06/2020

Con data do 28 de maio de 2020, a Xunta Electoral Central tomou coñecemento dos modelos de actas que se utilizarán nas eleccións ao Parlamento de Galicia convocadas polo Decreto do presidente da Xunta de Galicia 72/2020, do 18 de maio, nas mesas electorais: de constitución, de escrutinio e de sesión; e os modelos de actas que utilizarán as xuntas electorais: de constitución para o escrutinio xeral, de escrutinio xeral, de sesión de escrutinio xeral e de proclamación de electos, así como os modelos de actas de constitución e de escrutinio do voto dos residentes ausentes no estranxeiro e do modelo de acta que utilizarán os funcionarios consulares (voto CERA) e o seu anexo, e que se publican como anexos á presente resolución.
Santiago de Compostela, 16 de xuño de 2020
RESOLUCIÓN do 3 de xuño de 2020, da Secretaría Xeral da Igualdade, pola que se dá publicidade das axudas concedidas ao abeiro das resolucións do 16 de maio de 2019 e do 6 de setembro de 2019 (segunda convocatoria), polas que se establecen as bases que rexerán a concesión, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, e se procede á súa convocatoria para o ano 2019 (código de procedemento SI461A) (Diario Oficial de Galicia número 103, do 3 de xuño, e Diario Oficial de Galicia número 178, do 19 de setembro, respectivamente).
Vicepresidencia e Consellería de Presidencia, Administracións Públicas e Xustiza — III. Outras disposicións — 19/06/2020

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro das resolucións do 16 de maio de 2019 e do 6 de setembro de 2019 (segunda convocatoria), da Secretaría Xeral da Igualdade, polas que se establecen as bases que rexerán a concesión, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, e se procede á súa convocatoria para o ano 2019 (código de procedemento SI461A) (DOG núm. 103, do 3 de xuño, e DOG núm. 178, do 19 de setembro, respectivamente), que se indican no anexo, cun importe total concedido de 1.590.085,25 euros, con cargo á aplicación orzamentaria 05.11.313D.460.1 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou á ampliación das medidas recollidas no Pacto de Estado contra a violencia de xénero.
Santiago de Compostela, 3 de xuño de 2020
EXTRACTO da Orde do 11 de xuño de 2020 pola que se establecen as bases reguladoras para a concesión das axudas económicas ás entidades privadas e de iniciativa social para ou mantemento dos centros de día de persoas maiores dos que son titulares durante a situación de suspensión deste servizo como consecuencia do COVID-19 (código de procedemento BS900A)
Consellería de Política Social — III. Outras disposicións — 12/06/2020

BDNS (Identif.): 510282.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase ou extracto dá convocatoria cuxo texto completo poderase consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
As entidades de iniciativa privada e de iniciativa social, inscritas non Rexistro Único de Entidades Prestadoras de Servizos Sociais (RUEPSS), que sexan titulares de centros de día de persoas maiores autorizados na Comunidade Autónoma de Galicia, cuxa actividade está suspendida segundo o disposto no Acordo do Consello da Xunta de Galicia, do 12 de marzo de 2020, polo que se adoptan as medidas preventivas en materia de saúde pública na Comunidade Autónoma de Galicia, como consecuencia da evolución da epidemia do coronavirus COVID-19.
Segundo. Obxecto
Establecer as bases reguladoras para a concesión dunha liña de axudas económicas ás entidades privadas e de iniciativa social titulares de centros de día de persoas maiores e de centros de día específicos de alzheimer, para contribuír ao seu sostemento debido á falta de ingresos tendo en conta que a súa actividade está suspendida pola situación de crise sanitaria ocasionada polo COVID-19.
Terceiro. Bases reguladoras e convocatoria
Orde do 11 de xuño de 2020 pola que se establecen as bases reguladoras para a concesión das axudas económicas ás entidades privadas e de iniciativa social para o mantemento dos centros de día de persoas maiores dos que son titulares durante a situación de suspensión deste servizo como consecuencia do COVID-19 (código de procedemento BS900A).
Cuarto. Contía
A contía global destinada a estas axudas ascende a 4.000.000 euros que se financiarán con cargo á aplicación orzamentaria 13.04.312E.470.0 dos orzamentos xerais da Comunidade Autónoma de Galicia para o ano 2020.
A axuda terá un importe máximo de 4 .000,00 euros mensuais para sufragar os custos fixos en que incorre a entidade polo mantemento do centro durante o período de suspensión da actividade.
Quinto. Outros datos
O prazo de presentación das solicitudes será dun mes contado a partir do día seguinte ao da publicación da orde no Diario Oficial de Galicia.
A concesión da axuda tramítase en réxime de concorrencia non competitiva.
Santiago de Compostela, 11 de xuño de 2020
RESOLUCIÓN do 26 de maio de 2020 pola que se dá publicidade dunha encomenda de xestión á Axencia Galega para a Xestión do Coñecemento en Saúde para a formación dos/das profesionais derivada do programa Úlceras Fóra.
Servizo Galego de Saúde — III. Outras disposicións — 05/06/2020

De conformidade co previsto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 25 de maio de 2020, do Servizo Galego de Saúde, pola que se encomenda á Axencia Galega para a Xestión do Coñecemento en Saúde a xestión da formación dos/das profesionais do Servizo Galego de Saúde derivada do programa Úlceras Fóra.
– Actividade: a Axencia asumirá a xestión das actividades formativas propostas polo Servizo de Integración Asistencial do Servizo Galego de Saúde, dentro dos límites orzamentarios establecidos. Estas actividades formativas deben estar enmarcadas dentro da formación referida á deterioración da integridade cutánea e tisular ou a actividades que faciliten a apertura de liñas de investigación ou mellora do traballo coa mellor evidencia dispoñible.
– Natureza e alcance da xestión encomendada: a encomenda ten natureza de encarga por medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: ata o 31 de decembro de 2020.
Santiago de Compostela, 26 de maio de 2020
RESOLUCIÓN do 5 de xuño de 2020 pola que se anuncian a convocatoria e as bases para a concesión de diversas bolsas para a formación práctica no Parlamento de Galicia.
Parlamento de Galicia — III. Outras disposicións — 15/06/2020

A Mesa do Parlamento de Galicia, na sesión do 4 de xuño de 2020, acordou aprobar as bases da convocatoria para a concesión das seguintes bolsas individuais para contribuír á formación práctica de persoas graduadas universitarias e relacionadas coa actividade da institución:
a) Dúas bolsas de formación en arquivo, biblioteca e documentación.
b) Unha bolsa de formación en comunicación institucional.
c) Dúas bolsas de formación en publicacións.
d) Unha bolsa de formación en recursos técnicos e contratación.
e) Unha bolsa de formación en xestión parlamentaria.
E unha bolsa de formación adicional nunha das modalidades anteriores, reservada para persoas con discapacidade igual ou superior ao 33 % co fin de contribuír a súa integración laboral.
As bases estarán dispoñibles no
Boletín Oficial do Parlamento de Galicia
e na páxina web do Parlamento de Galicia (www.parlamentodegalicia.gal).
As solicitudes poderán presentarse no prazo dun mes, contado desde o día seguinte ao da publicación desta convocatoria no
Diario Oficial de Galicia
.
Santiago de Compostela, 5 de xuño de 2020
ORDE do 22 de maio de 2020 pola que se dispón a renovación dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 02/06/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A renovación de Pablo Ramón Fernández Asensio como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao.
Santiago de Compostela, 22 de maio de 2020
RESOLUCIÓN conxunta do 27 de maio de 2020, da Intervención Xeral da Comunidade Autónoma e da Axencia Tributaria de Galicia, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
Consellería de Facenda — III. Outras disposicións — 05/06/2020

O artigo 2 da Orde do 22 de decembro de 2005, que desenvolve o artigo 23.5 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, en canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma e a Dirección da Axencia Tributaria de Galicia teñen a ben establecer o seguinte:
Disposición única
Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións efectuadas pola Axencia Tributaria de Galicia das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (Cixtec) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións efectuadas polos órganos da Administración xeral da Xunta de Galicia, entidades públicas instrumentais e demais entes públicos cuxa competencia de recadación en período executivo teñan asumido os órganos de recadación da Axencia Tributaria de Galicia e das cales resulte una débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (Cixtec) executará a aplicación informática que permite a baixa en conta das referidas liquidacións.
Como resultado do proceso anterior, as delegacións da Axencia Tributaria de Galicia obterán do Cixtec e remitirán ao respectivo órgano que efectuou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros o 31 de decembro de 2019.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de maio de 2020
DECRETO 59/2020, do 20 de marzo, polo que se nomea director xeral do Fondo Galego de Garantía Agraria a Silvestre José Balseiros Guinarte.
Consellería do Medio Rural — II. Autoridades e persoal — 20/03/2020

Segundo o establecido no artigo 26.2 do Decreto 7/2014, do 16 de xaneiro, polo que se aproban os estatutos do organismo autónomo Fondo Galego de Garantía Agraria, a persoa titular da Dirección do Fogga é nomeada e separada por decreto do Consello da Xunta de Galicia entre as que teñan a condición de titular dun órgano de dirección da consellería competente en materia de medio rural.
Na súa virtude e consonte o establecido no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día vinte de marzo de dous mil vinte,
Nomeo director xeral do Fondo Galego de Garantía Agraria a Silvestre José Balseiros Guinarte, director xeral de Gandaría, Agricultura e Industrias Agroalimentarias.
Santiago de Compostela, vinte de marzo de dous mil vinte
DECRETO 58/2020, do 20 de marzo, polo que se nomea director xeral de Gandaría, Agricultura e Industrias Agroalimentarias a Silvestre José Balseiros Guinarte.
Consellería do Medio Rural — II. Autoridades e persoal — 20/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día vinte de marzo de dous mil vinte,
Nomeo director xeral de Gandaría, Agricultura e Industrias Agroalimentarias a Silvestre José Balseiros Guinarte.
Santiago de Compostela, vinte de marzo de dous mil vinte
DECRETO 56/2020, do 20 de marzo, polo que se nomea secretario xeral técnico da Consellería de Economía, Emprego e Industria a Borja Verea Fraiz.
Consellería de Economía, Emprego e Industria — II. Autoridades e persoal — 20/03/2020

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día vinte de marzo de dous mil vinte,
Nomeo secretario xeral técnico da Consellería de Economía, Emprego e Industria a Borja Verea Fraiz.
Santiago de Compostela, vinte de marzo de dous mil vinte
DECRETO 57/2020, do 20 de marzo, polo que se nomea directora da Axencia Turismo de Galicia a María Nava Castro Domínguez.
Consellería de Cultura e Turismo — II. Autoridades e persoal — 20/03/2020

En virtude do establecido no artigo 19.2 dos estatutos da Axencia Turismo de Galicia, aprobados polo Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos, na disposición adicional primeira do Decreto 106/2018, do 4 de outubro, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte de marzo de dous mil vinte,
Nomeo directora da Axencia Turismo de Galicia María a Nava Castro Domínguez.
Santiago de Compostela, vinte de marzo de dous mil vinte
CORRECCIÓN DE ERROS. Decreto 174/2019, do 19 de decembro, polo que se regula a artesanía alimentaria.
Consellería do Medio Rural — I. Disposicións xerais — 17/03/2020

Advertido erro no referido decreto, na versión castelán do anexo I publicado na páxina 8635 do
Diario Oficial de Galicia
núm. 27, do 10 de febreiro de 2020, faise a corrección na versión do DOG neste idioma. Tal corrección non procede no texto en galego.
Advertido erro no anexo III publicado nas páxinas 8640 a 8643 do
Diario Oficial de Galicia
, cómpre substituír o dito anexo polo que se insire a seguir:
ORDE do 20 de maio de 2020 pola que se autoriza o cambio de denominación específica do CEIP Príncipe Felipe do concello de Pontevedra.
Consellería de Educación, Universidade e Formación Profesional — III. Outras disposicións — 01/06/2020

De conformidade co previsto no artigo 8 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Santiago de Compostela, 20 de maio de 2020
RESOLUCIÓN do 22 de maio de 2020, da Dirección Xeral de Orientación e Promoción Laboral, pola que se redistribúen os créditos orzamentarios recollidos na Orde do 2 de maio de 2019 pola que se establecen as bases reguladoras para a concesión de subvencións no marco do Plan de formación para o emprego (persoas traballadoras ocupadas) e se procede á súa convocatoria para os exercicios 2019 e 2020 (código de procedemento TR302A).
Consellería de Economía, Emprego e Industria — III. Outras disposicións — 01/06/2020

Mediante a Orde do 2 de maio de 2019, que se publicou no
Diario Oficial de Galicia
número 99, do 27 de maio, establecéronse as bases reguladoras e convocáronse subvencións para a programación de accións formativas dirixidas ás persoas traballadoras ocupadas na Comunidade Autónoma de Galicia para os exercicios 2019 e 2020.
No artigo 4 desta orde recóllese o financiamento das axudas previstas con cargo ás aplicacións orzamentarias 09.41.323B.471.0 e 09.41.323B.481.0, cunha contía inicial de 5.000.000 € distribuída entre as anualidades 2019 (2.000.000 €) e 2020 (3.000.000 €), procedentes de fondos finalistas do Servizo Público de Emprego Estatal.
No mesmo artigo establécese que eses créditos poderán ser obxecto de modificacións nos supostos e nas condicións previstos nos artigos 30 e 31 do Regulamento da Lei de subvencións de Galicia, aprobado polo Decreto 11/2009, do 8 de xaneiro.
Unha vez instruídos os expedientes e obtida a relación de solicitudes que cumpren coas condicións establecidas nas bases reguladoras para adquirir a condición de entidade beneficiaria, cómpre realizar unha redistribución do crédito entre as distintas aplicacións orzamentarias.
De acordo co disposto no artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro (DOG núm. 20, do 29 de xaneiro de 2009), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Modificar o crédito destinado ás axudas convocadas na Orde do 2 de maio de 2019 pola que se establecen as bases reguladoras para a concesión de subvencións no marco do Plan de formación para o emprego (persoas traballadoras ocupadas) e se procede á súa convocatoria para os exercicios 2019 e 2020, redistribuíndo o crédito previsto na dita orde para a anualidade 2020 da seguinte maneira, sen variar o orzamento total:
A distribución prevista inicialmente para a anualidade 2019 non sufriu ningunha modificación.
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 22 de maio de 2020
RESOLUCIÓN do 20 de maio de 2020, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no primeiro cuadrimestre do ano 2020.
Consellería do Mar — III. Outras disposicións — 01/06/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Mar nos meses de xaneiro, febreiro, marzo e abril de 2020, que se incorpora no anexo a esta resolución.
Santiago de Compostela, 20 de maio de 2020